[{"text_idx": "#000001", "text": "Nid yw senoffobia yn erbyn Cymry\u2019n arbennig"}, {"text_idx": "#000002", "text": "Yn ddiweddar, ysgrifennwyd pethau cas am Gymru a\u2019r Cymry gan y gw\u0302r hwb ddychymyg hwnnw, Rod Liddle, yn dudalennau\u2019r Sunday Times. Roedd hyn mewn ymateb i\u2019r stw\u0302r mawr (sy\u2019n parhau) wedi\u2019r newyddion bod bwriad i ail-enwi un o bontydd Hafren yn \u2018Bont Tywysog Cymru\u2019. Yn amlwg, roedd ymateb enfawr yn erbyn beth ysgrifennodd Liddle, gan fod hynny a ysgrifennwyd yn annerbyniol, yn bitw ac yn sarhaus."}, {"text_idx": "#000003", "text": "Ond wrth i o leiaf dwsinau o bobol cymryd at Twitter, Facebook a mannau eraill i ddatgan eu dicter, roedd rhyw elfen anghyfforddus iawn yn amlwg yn nifer o\u2019r sylwadau. Roedd rhyw syniad wedi dod i\u2019r brig taw rhagfarn gwrth-Gymraeg yw\u2019r \u2018hiliaeth dderbyniol olaf\u2019. Wrth drydar, mewn sylwadau Facebook a hyd yn oed erthyglau, roedd rhai Cymry yn mynd ati i honni bod y ffasiwn sarhau a senoffobia ddim yn digwydd i genhedloedd, pobloedd, hilioedd neu wledydd eraill. Roedd cynnig bod sylwadau o\u2019r math hynny ddim yn cael eu printio, neu\u2019n annerbyniol yn gymdeithasol, neu hyd yn oed yn anghyfreithlon."}, {"text_idx": "#000004", "text": "Mae hyn yn hollol anghywir. Mae Liddle, fel un enghraifft, wedi gwneud gyrfa hir, allan o fod yn rhagfarnllyd ac yn hiliol. Mae o\u2019n cyhoeddi\u2019r fath sylwadau, mae pobol yn eu prynu ac yn cytuno gyda nhw, a \u2013 syndod \u2013 nid yw Liddle erioed wedi\u2019i garcharu. Mae\u2019r syniad yma, bod ni\u2019n cael ein herlyn yn benodol ac yn arbennig, mor bell o\u2019r gwirionedd mae\u2019n ymddangos fel bod pobol sy\u2019n credu hyn felly\u2019n hollol anymwybodol o faterion hiliaeth a senoffobia os nad yw\u2019n ymwneud a\u0302 nhw\u2019n uniongyrchol."}, {"text_idx": "#000006", "text": "Os hoffwn ni weld sylwadau gwrth-Gymraeg yn cael eu cymryd o ddifri mae\u2019n rhaid i ni wneud yn well gyda\u2019n dicter. Os yr unig amser rydyn ni\u2019n sylwi ar bobol fel Liddle ydi pan maen nhw\u2019n ymosod ar ddiwylliant neu iaith Cymru, ac nid pan mae nhw\u2019n ymosod ar bobol ddu, neu ar Fwslemiaid, neu ar unrhyw un arall, yna mae\u2019n dicter ni\u2019n ddibwys ac yn fethiant."}, {"text_idx": "#000008", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000011", "text": "BTS yn dod a'u themau tywyll i bop De Corea"}, {"text_idx": "#000019", "text": "Cynlluniau gwenwynig canol Caerdydd: mae dinas well yn bosibl"}]